**Javno naročilo VKS-101/23 – »Izvajanje laboratorijskih aktivnosti«**

**Tehnična specifikacija in ostale tehnične zahteve in pogoje za VKS-101/23 za** **SKLOP 1 : Monitoring površinskih voda ob odlagališču Barje**

1. **SPLOŠNO**

Ponudnik mora pri pripravi ponudbe za predmetni sklop v celoti upoštevati to prilogo »Tehnična specifikacija in ostale tehnične zahteve in pogoje za VKS-101/23« (v nadaljevanju tudi: tehnična specifikacija). Tehnična specifikacija predstavlja sestavni in neločljivi del te razpisne dokumentacije.

V kolikor predmet ponudbe za posamezni sklop ne bo izpolnjeval vseh opisov, zahtev, pogojev, navedb in kvalitet, navedenih v razpisni dokumentaciji naročnika (za posamezni sklop), katere sestavni del je tehnična specifikacija, bo naročnik tako ponudbo izločil iz nadaljnjega ocenjevanja.

**Dokazila:**

Ponudnik izkaže izpolnjevanje pogojev v točki 2. oz. v ločeni prilogi »Tehnična specifikacija in ostale tehnične zahteve in pogoji za VKS-101/23« s:

* ESPD obrazcem (v primeru skupne/partnerske ponudbe ga mora priložiti vsak izmed partnerjev);
* in tudi s ESPD obrazcem dane s strani in v primeru ponudbe s podizvajalci in/ali subjekti, katerih zmogljivost uporablja ponudnik;
* ter z ostalimi dokazili, v kolikor/kot to izhaja iz posameznih točk v nadaljevanju.

Naročnik je upravičen pred sprejemom odločitve o izbiri opraviti poizvedbe o izpolnjevanju pogojev in zahtev, zato si **naročnik pridržuje pravico, da ponudnik na podlagi poziva naročnika v zahtevanem roku predloži dodatna dokazila/pojasnila o izpolnjevanju pogojev v poglavju 2 oz. v ločeni prilogi »Tehnična specifikacija in ostale tehnične zahteve in pogoji** **za VKS-101/23«**. Če navedbe glede izpolnjevanja pogojev in zahtev ne izkazujejo resničnega stanja ga/jih naročnik ne bo upošteval.

*Navedeni pogoji in zahteve v Poglavju 2 oz. v ločeni prilogi »Tehnična specifikacija in ostale tehnične zahteve in pogoji za VKS-101/23«, veljajo za ponudnike, kot tudi za partnerje v primeru skupne ponudbe, nominirane podizvajalce in subjekte, katere zmogljivosti bo ponudnik uporabil (ob upoštevanju točke razpisne dokumentacije iz 1. poglavja, ki govori o uporabi zmogljivosti drugih subjektov), upoštevaje dejavnosti, ki so predmet javnega naročila in jih bo v okviru ponudbe posamezni subjekt izvajal.*

1. **PREDMET**

Predmet naročila je izvajanje laboratorijskih aktivnosti oziroma izvedba monitoringa površinskih vod na Odlagališču nenevarnih odpadkov Barje skladno z veljavno zakonodajo, programom monitoringa in veljavnim okoljevarstvenim dovoljenjem.

Predmet (opis, količine itd.) je razviden tudi iz ponudbenega predračuna za predmetni sklop.

1. **VZORČNA MESTA:**

|  |  |  |
| --- | --- | --- |
| **Vzorčno mesto** | **X** | **Y** |
| ***Potok Curnovec za odlagališčem*** | 98034 | 460134 |
| ***Potok Curnovec pred odlagališčem in pred iztokom Jarka s strani Surovine*** | 97334 | 460270 |
| ***Bezlanov graben za odlagališčem*** | 97684 | 459248 |

1. **OBSEG ANALIZ**

|  |  |
| --- | --- |
| **Pogostost** | **Obseg analiz** |
| 12 x letno | **Parametri kemijskega stanja površinskih voda:** atrazin, bromirani difeniletri, kadmij in njegove spojine, C10–13 kloroalkani, di(2-etilheksil)ftalat (DEHP), fluoranten, svinec in njegove spojine, živo srebro in njegove spojine, naftalen, nikelj in njegove spojine, nonilfenoli (4-nonilfenol), oktilfenoli (4-(1,1′,3,3′- tetrametilbutil)fenol), benzo(a)piren, dikofol, perfluorooktan sulfonska kislina in njeni derivati (PFOS), kvinoksifen, dioksini in dioksinom podobne spojine, aklonifen, bifenoks, cibutrin, cipermetrin, diklorvos, heksabromociklododekan (HBCDD), heptaklor in heptaklor epoksid in terbutrin. PBDE |
| 4 x letno | klorpirifos (klorpirifos- etil), diklorometan, diuron, poliaromatski ogljikovodiki (PAH) |
| 4 x letno | **Splošni fizikalno-kemijski parametri:** temperatura vode, biokemijska poraba kisika v petih dneh (BPK5), koncentracija v vodi raztopljenega kisika (O2), nasičenost vode s kisikom (%), celotni organski ogljik (TOC), električna prevodnost (250C), m-alkaliteta v m-ekv/L, pH, amonij, nitrat, celotni dušik, celotni fosfor, ortofosfat ter supendirane snovi po sušenju. |
| 4 x letno | **Posebna onesnaževala:** bisfenol-A v μg/L, klorotoluron (+ desmetil klorotoluron) v μg/L, cianid (prosti) v μg/L, fluorid v μg/L, formaldehid v μg/L, linearni alkilbenzen sulfonati-LAS (C10-C13) v μg/L, fenol v μg/L, terbutilazin v μg/L, arzen in njegove spojine v μg/L, baker in njegove spojine v μg/L, bor in njegove spojine v μg/L, cink in njegove spojine v μg/L, kobalt in njegove spojine v μg/L, krom in njegove spojine (izražen kot celotni krom) v μg/L, molibden in njegove spojine v μg/L, antimon in njegove spojine v μg/L, selen v μg/L, nitrit v mg/L NO2, KPK v mg/L O2, sulfat v mg/L, mineralna olja v mg/L, organski vezani halogeni sposobni adsorbcije (AOX) v μg/L. |
| 4 x letno | **Dodatna onesnaževala:** železo, mangan, klorid, propifenazon, karbamazepin in herbicida terbutrin, prometrin, kalcij, natrij, kalij magnezij, m-alkaliteta, trdota vode (skupno in karbonatno) ter DOC. |
| 1 x 3 leta | **Spremljanje trenda v sedimentu - parametri:**  antracen, bromirani difeniletri, kadmij in njegove spojine, C10–13 kloroalkani, di(2-etilheksil)ftalat (DEHP), fluoranten, heksaklorobenzen, heksaklorobutadien, heksaklorocikloheksan, svinec in njegove spojine, živo srebro in njegove spojine, pentaklorobenzen, poliaromatski ogljikovodiki (PAH), benzo(a)piren, benzo(b)fluoranten, benzo(k)fluoranten, benzo(g, h, i)perilen, indeno(1,2,3-cd)piren, tributilkositrove spojine (tributilkositrov kation), dikofol, perfluorooktan sulfonska kislina in njeni derivati (PFOS), kvinoksifen, dioksini in dioksinom podobne spojine, heksabromociklododekan (HBCDD), heptaklor in heptaklor epoksid. |

**POVRŠINSKE VODE - Letno število vzorcev je razvidno iz ponudbenega predračuna**

**SEDIMENT- Letno število vzorcev je razvidno iz ponudbenega predračuna**

1. **PONUDNIK ZAGOTOVI**

* vzorčenje v obsegu glede na naročilo,
* laboratorijske analize glede na naročilo,
* pripravo letnega poročila o monitoringu in oddaja na ARSO.

1. **VZORČENJE VZORCEV POVRŠINSKE VODE**

Vzorčenje vzorcev površinske vode v celoti izvaja ponudnik. Termin vzorčenja skladno z veljavno zakonodajo določi ponudnik in ga vsakokrat posreduje naročniku v potrditev. Vzorčenje se izvede po potrditvi.

1. **POSREDOVANJE POROČIL O PRESKUSU VZORCEV (e-oblika)**

E-poročila o preskusu vzorcev površinske vode bodo naročniku posredovana sprotno, in sicer :

* na elektronski naslov [vlasta.kramaric.zidar@vokasnaga.si](mailto:vlasta.kramaric.zidar@vokasnaga.si)
* rezultate preskušanja **najkasneje v 45 dneh po odvzemu vzorca**.

1. **POSREDOVANJE REZULTATOV O PRESKUSU VZORCEV V E-OBLIKI**

Ponudnik preskušanj mora uporabljati laboratorijski informacijski sistem, ki je kompatibilen z laboratorijskim informacijskim sistemom naročnika OrbitaLIMS. Izvedljiv mora biti e-prenos naročila in rezultatov laboratorijskih preskušanj v laboratorijski informacijski sistem naročnika takoj po potrditvi rezultatov s strani pristojnega laboratorijskega osebja ponudnika.

1. **PRIPRAVA LETNEGA POROČILA**

Po izvedenem delu se izdela letno poročilo o obratovalnem monitoringu stanja površinske vode, ki mora vsebovati:

* vrednotenje v skladu s predpisanimi merili in ugotovitvami, ali naprava čezmerno obremenjuje okolje,
* meritve gladine vode v strugi površinskih vodotokov v času vzorčenja voda, ki jih izvaja ponudnik.

Izbrani ponudnik mora na osnovi izvedenega monitoringa površinskih vod do 31.03. za preteklo leto izdelati in predati naročniku v 2 izvodih in v e-obliki poročilo o monitoringu površinskih voda.

1. **IZJEMNE POTREBE NAROČNIKA**

V primeru izjemnih potreb naročnika lahko le-ta naroči izvedbo preskušanj tudi za druge parametre površinske vode po veljavnem ceniku, če ponudnik storitev omogoča.